ai4bharat/Pralekha huggingface dataset:
रक्षा मंत्रालय
आईएनएस सुनयना ने मोम्बासा, केन्या का दौरा किया
आईएनएस सुनयना ने ‘ओशन रिंग ऑफ योग’ विषय पर समुद्री पड़ोसी देशों के साथ द्विपक्षीय संबंधों को मजबूत करने की दिशा में 20-23 जून 2023 तक मोम्बासा, केन्या का दौरा किया। जहाज के आगमन पर उसका स्वागत भारतीय उच्चायोग के प्रतिनिधियों ने किया। कमांडिंग ऑफिसर ने केन्या नौसेना के डिप्टी कमांडर, ब्रिगेडियर वाई. एस. अब्दी से मुलाकात की और संपूर्ण विश्व को एक साथ लाने की दिशा में योग के महत्व पर प्रकाश डाला। 21 जून 2023 को अंतर्राष्ट्रीय योग दिवस के अवसर पर भारतीय नौसेना कर्मियों और केन्याई रक्षा बलों की भागीदारी में एक संयुक्त योग सत्र का आयोजन किया गया।
दोनों नौसेनाओं ने साझेदारी में एक समुद्री अभ्यास का आयोजन किया। भारत और केन्या की नौसेनाओं के चालक दलों ने बंदरगाह फेज के दौरान अग्निशमन और डैमेज कंट्रोल, बोर्डिंग अभ्यास, असंयमित खतरा सिमुलेशन तथा वीबीएसएस का अभ्यास किया। केन्या नौसेना के लिए जहाज पर एक एचएडीआर कैप्सूल का भी आयोजन किया गया।
केन्याई रक्षा बल  के रक्षा बलों के प्रमुख जनरल फ्रांसिस ओ ओगोला के सम्मान में नौसेना स्टाफ  के उप-प्रमुख वाइस एडमिरल संजय महेंद्रू ने सुनयना में एक स्वागत समारोह का आयोजन किया। इस कार्यक्रम में नैरोबी में भारत की उच्चायुक्त महामहिम सुश्री नामग्या खंपा ने भी हिस्सा लिया। अपने संबोधन में जनरल फ्रांसिस ने केन्या नौसेना कर्मियों को प्रशिक्षित करने और भारतीय नौसेना द्वारा मैत्रीपूर्ण भाव प्रकट करने के प्रति आभार व्यक्त किया तथा दोनों देशों के बीच निरंतर सहयोग के प्रति अपनी प्रतिबद्धता व्यक्त की। डीसीएनएस ने केन्या नौसेना के कमांडर मेजर जनरल जिमसन मुथाई को 200 लाइफ जैकेट उपहार में दीं।
भारतीय नौसेना की सामाजिक आउटरीच गतिविधियों और सामुदायिक कल्याण के अनुरूप, मोम्बासा में एक अनाथालय में रसद का वितरण किया गया।
23 जून 2023 को मोम्बासा से प्रस्थान होते समय आईएनएस सुनयना ने केन्या नौसेना के जहाज जसीरी के साथ पैसेज अभ्यास  किया। मोम्बासा की यात्रा भारत और केन्या के बीच मजबूत एवं दीर्घकालिक संबंधों की पुष्टि करती है तथा समुद्री क्षेत्र में द्विपक्षीय सहयोग को और मजबूती प्रदान करेगी।
प्रधानमंत्री कार्यालय
प्रधानमंत्री ने हर्शिल, उत्तराखंड में जवानों के साथ दीवाली मनाई
प्रधानमंत्री श्री नरेंद्र मोदी ने आज उत्तराखंड के हर्शिल में भारतीय सेना और आईटीबीपी के जवानों के साथ दीवाली मनाई।
इस अवसर पर जवानों को शुभकामना देते हुए प्रधानमंत्री ने कहा कि सुदूर बर्फीली चोटियों पर आप सब देश की सुरक्षा में लगे हैं, ये आपका कर्तव्य देश के 125 करोड़ भारतीयों के भविष्य और सपने को सुरक्षित करने में सक्षम है। उन्होंने कहा कि दीवाली रौशनी का त्यौहार है; यह अच्छाई की रौशनी फैलाता है और डर को दूर भगाता है।उन्होंने कहा कि आप सब जवान, अपनी प्रतिबद्धता और अनुशासन के माध्यम से, आम लोगों के मन में सुरक्षा और निडरता की भावना दे रहे हैं।
प्रधानमंत्री ने याद दिलाते हुए कहा कि वे जब गुजरात के मुख्यमंत्री थे तब से दीवाली जवानों के साथ मनाते आ रहे हैं। उन्होंने आईटीबीपी के जवानों के साथ अपनी बातचीत के संस्मरण को भी साझा किया जब वे कई वर्ष पहले कैलाश मानसरोवर यात्रा की यात्रा पर गए थे।
प्रधानमंत्री ने कहा कि भारत तेजी से रक्षा क्षेत्र में आगे बढ़ रहा है। उन्होंने पूर्व सैनिकों के कल्याण के लिए उठाए जा रहे विभिन्न उपायों जैसे ओआरओपी  सहित कई मुद्दों पर अपनी बात रखी।
प्रधानमंत्री ने कहा कि भारतीय सेना को संयुक्त राष्ट्र शांति कार्य संचालन में पूरी दुनिया में प्रशंसा और सराहना मिली है।
प्रधानमंत्री ने जवानों को मिठाई भी खिलाया। उन्होंने आस-पास के इलाकों के लोगों से भी बातचीत की जो दीवाली के इस मौके पर उन्हें बधाई देने के लिए इकट्ठा हुए थे।
प्रधानमंत्री कार्यालय
प्रधानमंत्री ने मिलाद-उन-नबी पर लोगों को बधाई दी
प्रधानमंत्री श्री नरेन्द्र मोदी ने मिलाद-उन-नबी के अवसर पर लोगों को बधाई दी है।
प्रधानमंत्री ने एक ट्वीट में कहा;
"मिलाद-उन-नबी की बधाई। चारों ओर शांति और समृद्धि हो। दया और भाईचारे की भावना हमेशा कायम रहे। ईद मुबारक!"
एमजी/एएम/जेके
(
सांख्यिकी एवं कार्यक्रम कार्यान्वयन मंत्रालय
“सांख्यिकी दिवस” 29 जून, 2022 को मनाया जाएगा
थीम है: 'सतत विकास के लिए डेटा'
सांख्यिकी और आर्थिक नियोजन के क्षेत्र में प्रोफेसर  प्रशांत चंद्र महलनोबिस के किए गए उल्लेखनीय योगदान के सम्मान में भारत सरकार ने उनकी जयंती के अवसर पर प्रत्येक वर्ष 29 जून को "सांख्यिकी दिवस" के रूप में नामित किया है जिसे राष्ट्रीय स्तर पर मनाए जाने वाले विशेष दिवसों की श्रेणी में रखा गया है। इस दिवस का उद्देश्य सामाजिक-आर्थिक योजना और नीति निर्धारण में सांख्यिकी की भूमिका और इसके महत्व के बारे में प्रोफेसर  महलनोबिस से प्रेरणा लेने के लिए विशेष रूप से युवा पीढ़ी में जन जागरूकता पैदा करना है।
इस वर्ष सांख्यिकी दिवस, 2022 का मुख्य कार्यक्रम सशरीर मौजूदगी-सह-आभासी मोड के माध्यम से आयोजित किया जा रहा है। इस कार्यक्रम के मुख्य अतिथि सांख्यिकी एवं कार्यक्रम कार्यान्वयन  और योजना राज्य मंत्री  और कॉर्पोरेट मामलों के मंत्रालय में राज्य मंत्री राव इंद्रजीत सिंह हैं। इस अवसर पर पर प्रतिभागियों को राष्ट्रीय सांख्यिकी आयोग  के अध्यक्ष प्रो. बिमल कुमार रॉय; भारत के मुख्य सांख्यिकीविद् और सचिव, एमओएसपीआई डॉ. जी. पी. सामंत; भारतीय सांख्यिकी संस्थान के निदेशक प्रो. संघमित्रा बंद्योपाध्याय के भी संबोधित करने का कार्यक्रम है। इसके अलावा, केंद्रीय मंत्रालयों/विभागों के वरिष्ठ अधिकारी और अन्य हितधारक भी हाइब्रिड  मोड के माध्यम से कार्यक्रम में भाग लेंगे।
सांख्यिकी दिवस हर साल समकालीन राष्ट्रीय महत्व के विषय के साथ मनाया जाता है। सांख्यिकी दिवस, 2022 का विषय 'सतत विकास के लिए डेटा' है।
इस अवसर पर सांख्यिकी एवं कार्यक्रम कार्यान्वयन मंत्रालय  आधिकारिक सांख्यिकीय प्रणाली को लाभान्वित करने वाले व्यावहारिक और सैद्धांतिक सांख्यिकी के क्षेत्र में उच्च गुणवत्ता वाले अनुसंधान के जरिए उत्कृष्ट योगदान को इस उद्देश्य के लिए स्थापित पुरस्कारों के माध्यम से मान्यता देता है। इस वर्ष आधिकारिक सांख्यिकी, 2022 में प्रो. पी. सी. महलनोबिस राष्ट्रीय पुरस्कार और सांख्यिकी, 2022 के क्षेत्र में आजीवन योगदान के लिए प्रो. पी. वी. सुखात्मे राष्ट्रीय पुरस्कार, 2022 की घोषणा कार्यक्रम के आयोजन के दौरान की जाएगी। सांख्यिकी दिवस की थीम पर स्नातकोत्तर छात्रों के लिए 'ऑन द स्पॉट निबंध लेखन प्रतियोगिता, 2022' के विजेताओं को भी सम्मानित किया जाएगा।
कार्यक्रम के तकनीकी सत्र के दौरान, मंत्रालय के अधिकारी कार्यक्रम के विषय पर एक संक्षिप्त प्रस्तुति देंगे, जिसके बाद अंतरराष्ट्रीय एजेंसियों के विशेषज्ञ भाषण देंगे।
प्रधानमंत्री कार्यालय
प्रधानमंत्री ने छत्तीसगढ़ के कलाकार श्री श्रवण कुमार शर्मा से भेंट की
प्रधानमंत्री श्री नरेन्द्र मोदी ने नई दिल्ली में अपने आवास पर छत्तीसगढ़ के एक कलाकार श्री श्रवण कुमार शर्मा से भेंट की।
कलाकार ने प्रधानमंत्री मोदी की एक पेंटिंग उनको भेंट की।
अपने एक ट्वीट में प्रधानमंत्री ने कहा;
"छत्तीसगढ़ के एक प्रतिभाशाली कलाकार श्री श्रवण कुमार शर्मा से मुलाकात हुई। वह वर्षों से चित्रकारी कर रहे हैं और जनजातीय कला के प्रति बेहद उत्साही हैं।"
रक्षा मंत्रालय
ईएनसी मेगा तटीय सफाई अभियान 'स्वच्छ सागर, सुरक्षित सागर' अभियान में सम्मिलित हुआ
पूर्वी नौसेना कमान  के 500 से अधिक नौसैनिक पुनीत सागर अभियान के हिस्से के रूप में तथा 37वें अंतर्राष्ट्रीय तटीय सफाई  दिवस को "स्वच्छ सागर, सुरक्षित सागर", "स्वच्छ तट, सुरक्षित समुद्र" की थीम के साथ 17 सितंबर, 2022 को मेगा तटीय सफाई अभियान में सम्मिलित हुए। एनसीसी कैडेटों के साथ-साथ नौसेना कर्मियों ने येरदा, कलिंग समुद्र तटों और नौसेना इकाइयों के परिसर के भीतर सभी जलमार्गों पर समुद्र तट की सफाई का अभियान चलाया। तटीय सफाई अभियान में मुख्य रूप से तेज औद्योगिकीकरण और पर्यावरण और परिवेश को प्रभावित करने वाली विकास गतिविधियों के कारण विशाखापत्तनम में पिछले कुछ वर्षों में तेजी देखी गई है। ईएनसी विशेष रूप से महासागरों के संरक्षण की दिशा में विभिन्न पर्यावरणीय पहल करके सक्रिय भूमिका निभा रहा है।
इस कार्यक्रम का उद्देश्य 75 दिनों में 75 समुद्र तटों को शामिल कर 7500 किलोमीटर के क्षेत्र को कवर करते हुए भारत सरकार के मेगा तटीय सफाई अभियान के अनुरूप समुद्र तटों के रखरखाव के प्रति आम जनमानस के बीच जागरुकता अभियान का सृजन करना है। आजादी का अमृत महोत्सव के रूप में देश की आजादी के 75 साल के समारोहों के साथ-साथ आयोजित किया जाने वाला यह अभियान 03 जुलाई, 2022 को आरंभ हुआ और 17 सितंबर, 2022 को इसका समापन हो गया। इस अभियान का अंतर्निहित लक्ष्य 'जिम्मेदारी से उपभोग करना, घर पर कचरे को पृथक करना और जिम्मेदारी से निपटान करना' है।
स्वास्थ्य एवं परिवार कल्याण मंत्रालय
डॉ. मनसुख मांडविया ने उत्तराखंड तथा केंद्र शासित क्षेत्रों जम्मू-कश्मीर और लद्दाख के लिए राहत सामग्री रवाना की
स्वास्थ्य एवं परिवार कल्याण और रसायन एवं उर्वरक मंत्री डॉ मनसुख मांडविया ने आज उत्तराखंड तथा केंद्र शासित क्षेत्रों जम्मू-कश्मीर और लद्दाख के लिए राहत आपूर्ति रवाना की। यह समारोह नई दिल्ली के निर्माण भवन में आयोजित किया गया।उत्तराखंड के लिए जारी की गयी आपूर्ति में कंबल के अलावा मच्छरदानी, किचन सेट, टेंट, और प्रधानमंत्री जन औषधि केंद्रों से प्राप्त आवश्यक दवाएं शामिल हैं।
डॉ. मांडविया ने राहत सामग्रियों की आपूर्ति को हरी झंडी दिखाते हुए कहा, "रेड क्रॉस आपदाओं और अन्य संकट स्थितियों के समय सबसे कमजोर और जरूरतमंदों की सहायता करता है।"उन्होंने कहा कि भीषण बाढ़ से प्रभावित लोगों को पहले से ही स्थानीय रेड क्रॉस शाखाओं द्वारा सहायता प्रदान की जा रही है। राष्ट्रीय मुख्यालय ताजा आपूर्ति भेजकर उनके प्रयासों को पूरा कर रहा है।
इस बात पर प्रकाश डालते हुए कि आपदा प्रबंधन की रीढ़ है, केंद्रीय स्वास्थ्य मंत्री ने कहा कि संवेदनशील राज्यों द्वारा उपयोग के लिए राहत सामग्री जमा करने की प्रक्रिया चल रही है, जिसमें अन्य मदों के अलावा, लगभग एक लाख कंबल, एक लाख स्वच्छता किट, एक लाख टेंट  और 75,000 किचन सेट शामिल हैं।
केंद्रीय स्वास्थ्य मंत्री ने साथ ही कहा कि हाल ही में उत्तराखंड में भूस्खलन और अचानक आयी बाढ़ ने राज्य को बुरी तरह प्रभावित किया है। "राज्य सरकार के प्रयासों में मदद करने के लिए, तीन ट्रक राहत सामग्री उत्तराखंड भेजी गई है। इसके अलावा, स्वास्थ्य मंत्रालय ने पीड़ित आबादी के लिए दवाएं भी भेजी हैं। पहाड़ी राज्यों में सर्दियों के महीनों में भीषण ठंड पड़ती है। कंबल भेजे जा रहे हैं ताकि किसी भी संकट की घड़ी में प्रभावित लोगों की तुरंत मदद की जा सके।"
रक्षा मंत्रालय
रक्षा मंत्री श्री राजनाथ सिंह रक्षा संबंधों को मजबूत करने और सामरिक साझेदारी बढ़ाने के लिए मलेशिया का दौरा करेंगे
रक्षा मंत्री श्री राजनाथ सिंह 10 से 11 जुलाई 2023 को मलेशिया का आधिकारिक दौरा करेंगे, जिसका उद्देश्य द्विपक्षीय रक्षा सहयोग को मजबूत बनाना और राजनीतिक साझेदारी को और बढ़ाना है। रक्षा मंत्री मलेशिया के रक्षा मंत्री श्री दातो सेरी मोहम्मद हसन के साथ द्विपक्षीय वार्ता करेंगे, जिसमें दोनों मंत्री, दोनों देशों के बीच रक्षा सहयोग की समीक्षा करते हुए इन संबंधों को और दृढ़ करने के लिए नए उपाय की खोज करेंगे। दोनों देश द्विपक्षीय हित के क्षेत्रीय और वैश्विक मुद्दों पर भी विचार-विमर्श करेंगे।
यात्रा के दौरान श्री राजनाथ सिंह मलेशिया के प्रधानमंत्री सी वाईबी दातो सेरी अनवर बिन-इब्राहिम से भी मुलाकात करेंगे।
भारत और मलेशिया दोनों देशों का पूरे क्षेत्र की शांति और समृद्धि में साझा हित है। दोनों लोकतंत्रों के बीच एक मजबूत और बहुआयामी संबंध है, जो रक्षा और सुरक्षा सहित कई रणनीति क्षेत्रों तक विस्तृत है। दोनों देश, 2015 में प्रधानमंत्री श्री नरेन्द्र मोदी जी की मलेशिया यात्रा के दौरान स्थापित उन्नत सामरिक साझेदारी के दृष्टिकोण के अनुसार काम करने के लिए प्रतिबद्ध हैं।
राष्ट्रपति सचिवालय
तीन देशों के राजनयिकों ने राष्ट्रपति श्री राम नाथ कोविंद को अपने परिचय पत्र प्रस्तुत किए
राष्ट्रपति श्री राम नाथ कोविंद ने आज  राष्ट्रपति भवन में स्लोवाक गणराज्य, सूडान गणराज्य और नेपाल के राजदूतों के परिचय पत्र स्वीकार किए। जिन राजनयिकों ने अपने-अपने परिचय पत्र प्रस्तुत किए हैं वे हैं:
1. महामहिम श्री रॉबर्ट मैक्सियन, स्लोवाक गणराज्य के राजदूत
2. महामहिम श्री अब्दुल्ला उमर बशीर अलहुसैन, सूडान गणराज्य के राजदूत
3. महामहिम डॉ. शंकर प्रसाद शर्मा, नेपाल के राजदूत
परिचय पत्र स्वीकार करने के बाद राष्ट्रपति ने तीनों राजनयिकों के साथ अलग-अलग बातचीत की। उन्होंने राजनयिकों को उनकी नियुक्तियों पर बधाई दी और उनके देशों के साथ भारत के गर्मजोशी और मैत्रीपूर्ण संबंधों के बारे में और उनमें से प्रत्येक के साथ भारत के बहुआयामी संबंधों पर जोर दिया। राष्ट्रपति ने राजदूतों को द्विपक्षीय संबंधों को मजबूत बनाने, उनके कल्याण तथा उनके देशों के मैत्रीपूर्ण लोगों की प्रगति और समृद्धि के लिए भी अपनी शुभकामनाएं दीं।
राष्ट्रपति ने राजदूतों के माध्यम से उनके राष्ट्राध्यक्षों को अपने व्यक्तिगत सम्मान से भी अवगत कराया। इस कार्यक्रम में मौजूद राजनयिकों ने भारत के साथ अपने संबंधों को मजबूत बनाने के लिए मिलकर काम करने की अपनी प्रतिबद्धता दोहराई।
पेट्रोलियम एवं प्राकृतिक गैस मंत्रालय
केंद्रीय राज्य मंत्री श्री रामेश्वर तेली ने 111 नवनियुक्तों को नियुक्ति पत्र सौंपे
राष्ट्रव्यापी रोजगार मेले के हिस्से के रूप में, केंद्रीय पेट्रोलियम और प्राकृतिक गैस और श्रम और रोजगार राज्य मंत्री श्री रामेश्वर तेली ने आज दीमापुर में आयोजित कार्यक्रम में 111 नवनियुक्तों को नियुक्ति पत्र सौंपे। अन्य 86 नियुक्ति पत्र ईमेल के माध्यम से वितरित किये गये।
इस अवसर पर केंद्रीय मंत्री ने कहा कि सरकार प्रधानमंत्री श्री नरेन्द्र मोदी के नेतृत्व में रोजगार सृजन में तेजी लाने, स्वरोजगार को बढ़ावा देने और देश के युवाओं को सशक्त बनाने के लिए प्रतिबद्ध है।
उन्होंने कहा, संगठित क्षेत्र में युवाओं के लिए अवसर प्रदान करने के अलावा, हम विभिन्न सामाजिक सुरक्षा पहलों के माध्यम से असंगठित क्षेत्र में लगे लोगों के जीवन को बेहतर बनाने के लिए भी प्रतिबद्ध हैं।
केंद्रीय मंत्री श्री तेली ने आगे कहा कि असंगठित क्षेत्र के कुल 29 करोड़ श्रमिकों को पहले ही ई-श्रम पोर्टल पर पंजीकृत किया जा चुका है, जो असंगठित क्षेत्र में लगे लोगों का एक राष्ट्रीय डेटाबेस है।
उन्होंने कहा कि रोजगार के नए अवसर पैदा करना हमारी सरकार की प्राथमिकता रही है। देश को आत्मनिर्भर बनाने और महिलाओं तथा गरीबों के लिए रोजगार के नए अवसर पैदा करने के लिए सरकार ने डिजिटल इंडिया, स्मार्ट सिटी मिशन, अटल नवीकरण और अर्बन ट्रांसफॉर्मेशन मिशन, आत्मनिर्भर भारत आदि कई योजनाएं शुरू की हैं।
उन्होंने कहा कि श्रमिकों की सामाजिक सुरक्षा के लिए श्रम एवं रोजगार मंत्रालय द्वारा कदम उठाये जा रहे हैं। ईएसआईसी की सेवाओं को पूरी तरह से आधुनिक बनाने और पूरे देश में इसका विस्तार करने के लिए श्रम एवं रोजगार मंत्रालय के कर्मचारी राज्य बीमा निगम  2.0 की शुरुआत की गई है।
उन्होंने यह भी बताया कि नवनियुक्तों को आईजीओटी कर्मयोगी पोर्टल पर एक ऑनलाइन मॉड्यूल कर्मयोगी के माध्यम से खुद को प्रशिक्षित करने का अवसर भी मिल रहा है, जहां 'कहीं भी किसी भी डिवाइस' से सीखने के प्रारूप के लिए 680 से अधिक ई-लर्निंग पाठ्यक्रम उपलब्ध कराए गए हैं।
एनआईटी नागालैंड के निदेशक डॉ. एस वेणुगोपाल, दीमापुर के उपायुक्त श्री सचिन जयसवाल, एसबीआई के मुख्य प्रबंधक श्री लुनखामोंग सिंगसिट, एफसीआई के एजीएम , श्री मनदीप गुरे भी कार्यक्रम में शामिल हुए।
आज 9वें रोज़गार मेले के अवसर पर देशभर में कुल 51000 उम्मीदवारों की नियुक्ति की गई है। रोजगार मेला देश भर में 46 स्थानों पर आयोजित किया गया। इस पहल का समर्थन करने वाली केंद्र सरकार के साथ-साथ राज्य सरकारों/केंद्रशासित प्रदेशों में भर्तियाँ हो रही हैं। देशभर से चुने गए नए कर्मचारी सरकार के विभिन्न मंत्रालयों और विभागों में कार्य करेंगे।
रक्षा मंत्रालय
राष्ट्रपति ने सैन्य नर्सिंग सेवा की मेजर जनरल स्मिता देवरानी और ब्रिगेडियर अमिता देवरानी को राष्ट्रीय फ्लोरेंस नाइटिंगेल पुरस्कार प्रदान किया
राष्ट्रपति श्रीमती द्रौपदी मुर्मु, जो सशस्त्र बलों की सर्वोच्च कमांडर हैं, ने सैन्य नर्सिंग सेवा  की अपर महानिदेशक  मेजर जनरल स्मिता देवरानी और दक्षिणी कमान मुख्यालय ब्रिगेडियर एमएनएस, ब्रिगेडियर अमिता देवरानी को क्रमशः वर्ष 2022 एवं 2023 के लिए राष्ट्रीय फ्लोरेंस नाइटिंगेल पुरस्कार से सम्मानित किया है। पुरस्कार समारोह 22 जून, 2023 को नई दिल्ली में आयोजित किया गया था।
स्वास्थ्य और परिवार कल्याण मंत्रालय द्वारा 1973 में संस्थापित राष्ट्रीय फ्लोरेंस नाइटिंगेल पुरस्कार, नर्सों और नर्सिंग प्रोफेशनलों को समाज को प्रदान की गई उनकी सराहनीय सेवाओं के सम्मानस्वरूप दिया जाता है। देवरानी बहनों को दिया गया पुरस्कार उनके लगभग चार दशकों के उल्लेखनीय योगदान और सेवा के लिए एक उपयुक्त सम्मान है।
मेजर जनरल स्मिता देवरानी को 1983 में एमएनएस में कमीशन किया गया था। 01 अक्टूबर, 2021 को एडीजी एमएनएस का कार्यभार संभालने से पूर्व, वह आर्मी हॉस्पिटल  की प्रिंसिपल मैट्रन, ब्रिगेडियर एमएनएस, मुख्यालय ; प्रिंसिपल मैट्रन, कमांड हॉस्पिटल  और निदेशक एमएनएस  जैसी विभिन्न प्रमुख नैदानिक, कर्मचारी और प्रशासनिक पदों पर रहीं।
ब्रिगेडियर अमिता देवरानी को 1986 में सेवा में कमीशन किया गया था। उन्होंने 01 सितंबर, 2021 को दक्षिणी कमान के ब्रिगेडियर एमएनएस का अपना वर्तमान पदभार ग्रहण किया। इससे पूर्व, उन्होंने पुणे के सशस्त्र बल मेडिकल कॉलेज के प्रिंसिपल कॉलेज ऑफ नर्सिंग; आर्मी हॉस्पिटल, रिसर्च एंड रेफरल कॉलेज ऑफ नर्सिंग और इंडियन नेवल हॉस्पिटल शिप  अश्विनी के कॉलेज ऑफ नर्सिंग की वाइस प्रिंसिपल जैसे विभिन्न महत्वपूर्ण पदों पर कार्य किया है। दोनों बहनें उत्तराखंड के कोटद्वार जिले की रहने वाली हैं।
प्रधानमंत्री कार्यालय
प्रधानमंत्री ने संविधान  विधेयक, 2021 के संसद के दोनों सदनों में पारित होने का स्वागत किया
प्रधानमंत्री श्री नरेन्द्र मोदी ने कहा है कि संसद के दोनों सदनों में संविधान  विधेयक का पारित होना देश के लिये ऐतिहासिक क्षण है।
एक ट्वीट में प्रधानमंत्री ने कहा हैः
“संविधान  विधेयक के संसद के दोनों सदनों में पारित होना देश के लिये ऐतिहासिक पल है। इस विधेयक से सामाजिक अधिकारिता को और बल मिलेगा। इस विधेयक के पारित होने से सीमान्त वर्गों के लिये सम्मान, अवसर और इंसाफ सुनिश्चित करने की सरकार की प्रतिबद्धता भी जाहिर होती है।”
रक्षा मंत्रालय
सरकार ने सीमा पर ढांचागत संरचना निर्माण से सम्बंधित शेकटकर समिति की सिफारिशों को लागू किया
सरकार ने सीमा पर ढांचागत संरचना निर्माण से संबंधित लेफ्टिनेंट जनरल डी बी शेकटकर  की अध्यक्षता में विशेषज्ञों की समिति  की तीन महत्वपूर्ण सिफारिशों को स्वीकार किया है और इन्हें लागू किया है। ये सिफारिशें सडकों के निर्माण में तेजी लाने से संबंधित थीं और इससे सीमावर्ती क्षेत्र, सामाजिक-आर्थिक रूप से विकसित हो रहे थे।
सीमा पर ढांचागत संरचना निर्माण से संबंधित मामले पर, सरकार ने सीमा सड़क संगठन  की अधिकतम क्षमता से अतिरिक्त सड़क निर्माण कार्य को आउटसोर्स करने के लिए सीओई की सिफारिश को लागू किया है। 100 करोड़ रुपये से अधिक लागत वाले सभी कार्यों के निष्पादन के लिए इंजीनियरिंग खरीद अनुबंध  मोड को अपनाना अनिवार्य कर दिया गया है।
दूसरी सिफारिश आधुनिक निर्माण संयंत्रों की स्थापना करने और उपकरणों व मशीनरी की खरीद करने से सम्बंधित है। इसे लागू करते हुए बीआरओ की खरीद क्षमता को 7.5 करोड़ रुपये से बढ़ाकर 100 करोड़ रुपये कर दिया गया है। बीआरओ घरेलू और विदेशी दोनों प्रकार की खरीद कर सकती है। सीमा सड़क संगठन ने हाल ही में सड़कों के तेजी से निर्माण के लिए हॉट-मिक्स प्लांट 20/30 टीपीएच, हार्ड रॉक कटिंग के लिए रिमोट संचालित हाइड्रोलिक रॉक ड्रिल डीसी-400 आर और तेजी से बर्फ की निकासी के लिए एफ-90 श्रृंखला के स्व-चालित स्नो-कटर/ब्लोअर को शामिल किया है ।
निर्माण की गति को बढ़ाने के लिए निम्न का भी उपयोग किया जा रहा है - सटीक विस्फोट  के लिए विस्फोट तकनीक, मिट्टी स्थिरीकरण के लिए जियो-टेक्सटाइल्स का उपयोग, फुटपाथों के लिए सीमेंट बेस, सतह निर्माण के लिए प्लास्टिक कोटेड सामग्री आदि। फील्ड अधिकारियों को अधिक वित्तीय और प्रशासनिक शक्तियों सौपे जाने से, कार्यों का वित्तीय समापन तेजी से हुआ है।
भूमि अधिग्रहण और वन एवं पर्यावरण मंजूरी जैसी सभी वैधानिक स्वीकृति को भी विस्तृत परियोजना रिपोर्ट  की मंजूरी का हिस्सा बनाया गया है। इसके अलावा, निष्पादन के ईपीसी मोड को अपनाने के साथ, कार्य प्रारंभ करने का आदेश तभी दिया जाता है, जब वैधानिक मंजूरी के 90 प्रतिशत हिस्से में स्वीकृति प्राप्त की कर ली गयी गई हो। इस प्रकार परियोजना की शुरूआत से पहले पूर्व मंजूरी प्राप्त करने से सम्बंधित सीओई की सिफारिश को लागू किया गया है।
एएम/जेके/एसएस
(Visitor Counter : 945
सामाजिक न्याय एवं अधिकारिता मंत्रालय
दिव्यांगजनों और वरिष्ठ नागरिकों के लिए 6 अप्रैल, 2022 को चित्रदुर्ग, कर्नाटक में 'सामाजिक अधिकारिता शिविर' का आयोजन
पूर्वालोकन
दिव्यांगजन सशक्तिकरण विभाग  द्वारा एलिम्को और चित्रदुर्ग जिला प्रशासन के सहयोग से दिनांक 06.04.2022 को दोपहर 1:30 बजे मुरुगराजेंद्र स्टेडियम में, चल्लाकेरे बाईपास के पास, चित्रदुर्ग जिला, कर्नाटक में सामाजिक न्याय और अधिकारिता मंत्रालय, भारत सरकार की एडीआईपी योजना के अंतर्गत 'दिव्यांगजनों' और 'राष्ट्रीय वयोश्री योजना'  के अंतर्गत वरिष्ठ नागरिकों के बीच सहायता और सहायक उपकरणों का वितरण करने के लिए एक 'सामाजिक अधिकारिता शिविर' का आयोजन किया जाएगा।
चित्रदुर्ग, जिले में आयोजित होने वाले इन मूल्यांकन शिविरों के दौरान, 143.44 लाख रुपये की राशि वाले, विभिन्न श्रेणियों के कुल 3624 सहायता और सहायक उपकरणों का मुफ्त वितरण पूर्व में चिन्हित किए गए 1293 दिव्यांगजनों और 434 वरिष्ठ नागरिकों के बीच किया जाएगा।
इस अवसर पर केंद्रीय सामाजिक न्याय और अधिकारिता राज्य मंत्री, श्री ए. नारायणस्वामी मुख्य अतिथि होंगे। इस समारोह का आयोजन श्री बी.सी. पाटिल, कृषि मंत्री, कर्नाटक सरकार, श्री बी. श्रीरामुलु, परिवहन और जनजातीय कल्याण मंत्री, कर्नाटक सरकार, श्री थिप्पारेड्डी, विधायक, चित्रदुर्ग और अन्य स्थानीय जन प्रतिनिधियों की उपस्थिति में किया जाएगा।
इस कार्यक्रम के दौरान एलिम्को और चित्रदुर्ग जिला प्रशासन के वरिष्ठ अधिकारी भी उपस्थित रहेंगे।
वित्त मंत्रालय
संपरिवर्तन की विनिमय दर अधिसूचना सं. 54/2023–सीमा शुल्क 
सीमा शुल्क अधिनियम, 1962  की धारा 14 द्वारा प्रदत्त शक्तियों का प्रयोग करते हुए, अधिसूचना सं. 50/2023–सीमाशुल्क  दिनांक 06 जुलाई, 2023 को अधिक्रांत करते हुए, ऐसे अधिक्रमण से पूर्व की गई अथवा किए जाने से लोप की गई बातों को छोड़कर, केन्द्रीय अप्रत्यक्ष कर एवं सीमा शुल्क बोर्ड एतद्द्वारा निर्धारित करता है कि इसके साथ संलग्न अनुसूची-I और अनुसूची-II में से प्रत्येक के कॉलम  में विनिर्दिष्ट प्रत्येक विदेशी मुद्रा के भारतीय मुद्रा में संपरिवर्तन और भारतीय मुद्रा के विदेशी मुद्रा में संपरिवर्तन की विनिमय दर 21 जुलाई, 2023 से वह होगी जो आयातित माल और निर्यातित माल के संबंध में उक्त धारा के उद्देश्य के लिए उसके कॉलम  में दी गई तत्संबंधी प्रविष्टि में उल्लिखित है: -
अनुसूची-I
|
|
क्र.सं.
|
|
विदेशी मुद्रा
|
|
भारतीय रू. के समतुल्य विदेशी मुद्रा की एक इकाई की विनिमय दर
|
|

|
|

|
|
-
|
|
|
|
|
|

|
|

|
|
|
|
|
|

|
|

|
|
1.
|
|
ऑस्ट्रेलियाई डालर
|
|
57.35
|
|
54.90
|
|
2.
|
|
बहरीनी दीनार
|
|
224.55
|
|
211.15
|
|
3.
|
|
कनाडियन डालर
|
|
63.50
|
|
61.40
|
|
4.
|
|
चीनी युवान
|
|
11.60
|
|
11.30
|
|
5.
|
|
डेनिश क्रोनर
|
|
12.55
|
|
12.15
|
|
6.
|
|
यूरो
|
|
93.75
|
|
90.55
|
|
7.
|
|
हांग कांग डालर
|
|
10.70
|
|
10.35
|
|
8.
|
|
कुवैती दीनार
|
|
276.40
|
|
259.40
|
|
9.
|
|
न्यूजीलैंड डालर
|
|
53.10
|
|
50.70
|
|
10.
|
|
नॉर्वेजियन क्रोनर
|
|
8.35
|
|
8.10
|
|
11.
|
|
पाउण्ड स्टर्लिंग
|
|
108.10
|
|
104.55
|
|
12.
|
|
कतरी रियाल
|
|
23.25
|
|
21.85
|
|
13.
|
|
सऊदी अरबियन रियाल
|
|
22.60
|
|
21.20
|
|
14.
|
|
सिंगापुर डालर
|
|
63.10
|
|
61.10
|
|
15.
|
|
साउथ अफ्रीकन रैंड
|
|
4.75
|
|
4.45
|
|
16.
|
|
स्वीडिश क्रोनर
|
|
8.15
|
|
7.90
|
|
17.
|
|
स्विस फ्रैंक
|
|
97.70
|
|
94.00
|
|
18.
|
|
तुर्की लीरा
|
|
3.15
|
|
2.95
|
|
19.
|
|
यू. ए. इ. दिरहम
|
|
23.05
|
|
21.65
|
|
20.
|
|
यू. एस. डालर
|
|
82.95
|
|
81.20
अनुसूची-II
|
|
क्र.सं.
|
|
विदेशी मुद्रा
|
|
भारतीय रू. के समतुल्य विदेशी मुद्रा की 100 इकाई की विनिमय दर
|
|

|
|

|
|

|
|
|
|
|
|

|
|

|
|
|
|
|
|

|
|

|
|
1.
|
|
जापानी येन
|
|
59.90
|
|
58.00
|
|
2.
|
|
कोरियाई वोन
|
|
6.70
|
|
6.30
अल्पसंख्यक कार्य मंत्रालय
राष्ट्रीय अल्पसंख्यक आयोग द्वारा वीर बाल दिवस के संबंध में सिख बुद्धिजीवियों के साथ बैठक आयोजित की गई
राष्ट्रीय अल्पसंख्यक आयोग ने वीर बाल दिवस के स्मरणोत्सव के लिए सुझाव/परामर्श आमंत्रित करने के लिए आज सिख बुद्धिजीवियों के साथ एक बैठक की। बैठक की अध्यक्षता राष्ट्रीय अल्पसंख्यक आयोग के अध्यक्ष श्री इकबाल सिंह लालपुरा ने की। राष्ट्रीय अल्पसंख्यक आयोग की सदस्य श्रीमती रिनचेन ल्हामो और राष्ट्रीय अल्पसंख्यक आयोग के वरिष्ठ अधिकारी भी बैठक में उपस्थित हुए।
प्रधानमंत्री श्री नरेन्द्र मोदी ने घोषणा की है कि 26 दिसंबर को साहिबजादा जोरावर सिंह जी  और साहिबजादा फतेह सिंह जी  के बलिदान का स्मरण करने के लिए वीर बाल दिवस के रूप में मनाया जाएगा। यह दोनों सरहंद में शहीद हुए थे। 26 दिसंबर, 1704 को दीवारों में ईंटें लगाकर उन्हें जिंदा चिनवा दिया गया था। इस शहादत का स्मरण करने के लिए भारत सरकार ने 26 दिसंबर को वीर बाल दिवस के रूप में मनाने का निर्णय लिया है। इस आयोजन को और अधिक सार्थक बनाने के लिए आयोग ने सिख समुदाय के प्रतिष्ठित व्यक्तियों और बुद्धिजीवियों को अपने सुझाव और परामर्श देने के लिए आमंत्रित किया।
राष्ट्रीय अल्पसंख्यक आयोग के अध्यक्ष श्री इकबाल सिंह लालपुरा ने 26 दिसंबर को वीर बाल दिवस के रूप में मनाने के प्रधानमंत्री नरेन्द्र मोदी के निर्णय की प्रशंसा की। प्रधानमंत्री के प्रति आभार व्यक्त करते हुए, राष्ट्रीय अल्पसंख्यक आयोग के अध्यक्ष ने कहा, "26 दिसंबर को वीर बाल दिवस के रूप में चिह्नित करके गुरु गोबिंद सिंह जी के चार साहिबजादों के सर्वोच्च बलिदान को मान्यता देने के लिए हम माननीय प्रधानमंत्री श्री नरेन्द्र मोदी की प्रशंसा करते हैं।"
उन्होंने आगे कहा, “साहिबजादों के बलिदान को 318 वर्ष से अधिक हो गए हैं, लेकिन हम अभी तक उनके बलिदान के सम्मान में उनके नाम पर किसी संस्थान का नाम नहीं रख सके हैं। हमें इस दिशा में प्रयास करने की आवश्यकता है। साहिबजादों के नाम पर राष्ट्रीय वीरता पुरस्कार स्थापित करना आवश्यक है। साहिबजादों की कहानी को भारत और दुनिया भर में दूर-दूर तक प्रसारित करने की आवश्यकता है।
राष्ट्रीय अल्पसंख्यक आयोग को 26 दिसंबर, 2022 को 'वीर बाल दिवस' के सार्थक आयोजन के लिए विभिन्न सुझाव प्राप्त हुए। अधिकांश सुझाव देश भर में साहिबजादों के बलिदान के बारे में जागरूकता पैदा करने, साहित्य और संस्कृति का उपयोग करने पर केंद्रित थे। उसी के लिए, स्कूली पाठ्यक्रम में साहिबजादों की कहानी को शामिल करना और भारत की सभी भाषाओं और राज्यों में विद्यार्थियों के बीच कॉमिक्स और लघु फिल्मों के माध्यम से इसका प्रचार करना शामिल है। राष्ट्रीय अल्पसंख्यक आयोग वीर बाल दिवस को भव्य रूप से सफल बनाने के लिए इन सुझावों को प्रधानमंत्री कार्यालय और संस्कृति मंत्रालय के सामने प्रस्तुत करेगा।